Apr 30,2015
లక్ష్మీ విలాస్‌ బ్యాంకు లాభాలలో 90.54 శాతం వృద్ధి
             చెన్నయ్  : లక్ష్మీ విలాస్‌ బ్యాంకు మార్చితో ముగిసిన త్రైమాసికంలో ఆకర్షణీయమైన ఆర్ధిక ఫలితాలు సాధించింది. 2014-15 జనవరి నుంచి మార్చితో ముగిసిన నాలుగో త్రైమాసికం (క్యూ4)లో 90.54 శాతం వృద్ధితో రూ.40.07 కోట్ల నికర లాభాలు నమోదు చేసుకుంది. ఏడాది క్రితం ఇదే క్యూ4లో రూ.21.03 కోట్ల లాభాలు ఆర్జించింది. గత క్యూ4లో బ్యాంకు మొత్తం ఆదాయం రూ.571.43 కోట్ల నుంచి 663.97 కోట్లకు చేరింది. ఇతర ఆదాయం 61.55 శాతం వృద్ధితో రూ.93.02 కోట్లకు పెరిగింది. బ్యాంకు మొత్తం వ్యాపారం 22 శాతం పెరిగి రూ.38,477.05 కోట్లకు చేరింది. డిపాజిట్లు, అడ్వాన్స్‌ల్లో లక్ష్యాలను చేరామని ఆ బ్యాంకు ఓ ప్రకటనలో పేర్కొంది. స్థూల నిరర్ధక ఆస్తులు 4.19 శాతం నుంచి 2,75 శాతానికి, నికర ఎన్‌పిఎలు 3.44 శాతం నుంచి 1.85 శాతానికి తగ్గాయి.
మీ స్నేహితులకు రికమెండ్ చెయ్యండి